Downloaded from YTS.MX
Official YIFY movies site: YTS.MX
'Tang ina.
Ako si Doyle.
Lord Doyle.
Isang high roller na nasa alanganin.
Isang sugarol na may lucky gloves...
na inanod sa pampang ng Macau.
Ang gambling capital ng buong daigdig.
Lungsod ng mga himala
sa lupang iniligtas mula sa dagat.
Pero hindi na ako naniniwala sa himala.
At ilang araw na lang, alam kong katapusan ko na.
Lintik.
Di ka dito maglalaro, Lord Doyle?
Di muna ngayon, Kai. Nasimot ko na 'tong lugar na 'to, e.
Kung mananalo pa 'ko sa Royale, baka wala na silang ipasuweldo sa 'yo.
Order mo naman ako ng kotse.
Pasensiya na, Lord Doyle,
pero wala na raw available na limousine ngayong gabi.
Kahit isa?
Itatawag ko ba kayo ng taxi?
Di-bale na. Maaliwalas naman 'yong gabi. Maglalakad na lang ako.
Pahiram ako, a?
Isang malaking panalo lang ang kailangan ko, Kai.
Tapos pauulanan nila 'ko ng limousines.
Subukan n'yo sa Rainbow Casino, sir. Baka pautangin ka nila do'n.
Lord Doyle!
Patong-patong na pala.
Mas makabubuti kung magbabayad na kayo, Lord Doyle.
Oo naman.
Tatawagan ko 'yong banker ko sa London at ipapa-transfer ko agad 'yong bayad.
- Lord Doyle! - Sabado ngayon.
Sarado ang mga bangko sa UK. Linggo bukas, bank holiday sa Lunes.
Martes ng umaga pa ang pasok ng account manager ko.
Martes ng hapon dito. Ayos lang ba 'yon?
Dapat mabayaran mo ang full balance mo na HK $352,000.64
sa Martes ng tanghali, Lord Doyle.
Kung hindi, mapipilitan ako na ipaalam 'to sa pulis.
Martes ng tanghali.
May tatlong araw ka pa.
Sa Macau, isa akong gwai lo,
isang foreign ghost,
walang nakakakita.
Dito, parang hangin lang ako.
Dito, puwede akong maging kahit ano.
Ang punto banco baccarat ang pinakamabilis na larong baraha.
Milyon-milyon ang puwedeng maipanalo o matalo sa isang taya.
Sa .9 na kalamangan lang sa casino,
kayang baguhin ng prinsipe ng baraha ang buhay mo sa isang iglap.
Simple lang ang rules.
Bibigyan ng dalawang barahang nakataob ang player na may pinakamalaking taya.
Pinakamataas na kombinasyon ang panalo.
Baraha dos hanggang nuwebe, face value ang score.
Diyes at barang may mukha, walang score.
Nuwebe ang pinakamataas na score.
Nuwebe ang panalo!
Mapupunta lahat sa player.
Welcome sa Rainbow. Gusto n'yo po ng champagne?
Ayoko ng mumurahing champagne. Bigyan mo 'ko ng Cristal.
Ang galing mong mag-Chinese, a.
Humihithit din ako ng sigarilyo ng Chinese. 'Yong nakakamatay.
Ako si Dao Ming.
Talaga? Ako si Lord Doyle.
Isang karangalan, Lord Doyle.
Nakapaglaro ka na ba ng baccarat?
Mga isa o dalawang beses na. Karamihan sa Monte Carlo.
Sino 'yong matandang 'yon?
- Si Lola. - Lola?
Di namin sinasabi ang pangalan niya. Malupit siya.
Nagloloko 'yong asawa niya habang nagwawaldas naman si Lola.
- Pabor sa 'min ang arrangement nila. - Malupit siya?
Nakakakita raw siya ng mga espiritu.
Puwes, wag sana nilang ituro sa kanya 'yong laman baraha.
Nuwebe ang panalo.
Pugot ang ulo. Kaya gusto ko 'to, e.
Wala 'yong katulad.
Nagkamali 'yong gwai lo.
Mukha siyang malas.
Kinakalawang na 'yong Cantonese ko. Ano'ng sabi niya?
Wine-welcome ka ni Lola.
Kaya kong pasabugin 'yong bayag niya gamit ang isang kamay.
- Marami sigurong pera ang isang lord. - Milyonaryo lang ang nagsusuot ng gloves.
Bilyon ang kailangan para matalo si Lola. Bilyong dolyar, walang sentimo.
- Mauubos din ang suwerte niya. - Kakampi niya ang mga espiritu.
Espiritu mo mukha mo.
Wallet ng asawa niya ang kakampi ni Lola. Bente mil.
- Trenta. - Trenta y singko.
Singkuwenta.
- Uy. Gusto mong umutang? - Umutang?
US $20,000 sa 15% plus komisyon.
Fifty thousand sa sampu.
Twenty-five sa 12.
Sige.
'Tang ina, papautangin mo siya?
Tingnan mo nga itsura niya. Minamalas na siya.
Ano'ng sabi niya?
Di ka raw marunong magsugal.
E di, mas lalo kong kailangang magbukas ng credit.
Pesteng credit 'yan. Loan shark ka.
- Mapapatay ka ng transaction na 'yan. - Ako'ng bahala.
- May problema ba? - Wala.
Bayaran mo muna 'yong in-order mo, tapos aasikasuhin namin 'yong credit line.
Sige.
Tatakas 'yan.
Orderan mo muna kaya ako ng isa pang champagne?
Magbabanyo lang ako tapos babalatan ko si Lola nang buhay.
Hintayin mo 'ko, ha?
Oo naman.
Salamat.
Wag kang papayag. Di na babalik 'yong gagong 'yon.
Ang tanga-tanga mo.
Ligaw na kaluluwa siya.
'Tang ina.
Ngayon ang unang araw ng Pista ng mga Gutom na Kaluluwa.
Nagdala ang mga residente ng lungsod
ng mga alay na susunugin para sa mga patay,
bilang pagpapakalma sa di-matahimik na mga kaluluwa.
Salamat.
Bakit mo siya pinautang?
- Dao Ming. - Sorry.
Namatay ang asawa ko dahil sa 'yo!
Tama na. Uy!
Ibalik mo ang asawa ko!
Dao Ming!
- Pinatay mo ang asawa ko! - Dao Ming!
Taxi!
Dao Ming!
Sa'n ka pupunta?
May utang kang US $300 sa 'kin para sa champagne.
Wala akong dalang pera, sorry.
Salamat.
Teka lang. Gusto kong bumawi sa 'yo.
Gusto mong mag-dinner at sumayaw?
Gawa tayo ng kasunduan.
Ayaw ko sa mga sugarol.
Kailangan kong pumili ng direksyon ngayon.
Puwede pa rin akong matalo,
pero ayon sa probability, dapat mananalo na ako.
Di ka maililigtas ng probability.
Di ba gano'n ang buhay? Statistical improbability.
Mahiwaga ang buhay.
Pinasok ko 'tong gulong 'to.
Kung may aalalay sa 'kin, makakalabas ako.
Makinig ka.
Nagkandamalas-malas ako. Lumapit na 'ko sa karaniwang creditors,
pero mabilis kumalat ang balita. Nasa alanganin ako ngayon.
Salamat.
Kliyente mo ba 'yon?
'Yong tumalon?
Di mo kasalanan 'yon.
Kung gustong tumalon ng tao sa building, karapatan niya 'yon.
Permanenteng solusyon sa pansamantalang problema.
Akala ko respetadong tao ka
no'ng unang beses kitang nakita sa casino na naka-yellow gloves.
Ikaw pa lang ang nakita kong nagsuot ng gloves sa casino.
Gawang Savile Row.
Pampasuwerte ko 'yon.
Pero malas ka.
May iaalok sana ako.
- Pareho tayong makikinabang— - Di ako interesado.
- Makinig ka muna. - Ayaw ko.
- Hahatian kita— - Ikaw ang makinig. Di na 'ko magpapautang.
Kahit kanino. Suko na 'ko.
Saan?
Sa buhay?
Muntik na rin akong sumuko.
Maraming beses na.
Huhulaan ko, nangutang sa 'yo 'yong lalaki kaya nangutang ka rin.
Di sa panghihimasok, pero kung anumang pinagdaraanan mo,
hindi solusyon ang pagpapakamatay.
E, ano, magpapautang na naman ako sa adik?
Wag kang masyadong mataas.
Kung broker ka sana sa high-end casino, deretso sa 'yo ang komisyon.
Kumikita ka sa mapanlokong pagpapautang at pailalim na taya.
Kung gusto mo 'kong umalis, aalis ako. Magpakamatay ka.
Pero wag kang magpanggap na mas mataas ka sa 'kin.
Siguro nga gwai lo ako, pero may kaluluwa pa rin ako.
At sa nakikita ko, pareho lang tayong naliligaw.
Hindi ko dapat siya pinautang.
Tinanggihan ko dapat siya, pero di ko ginawa.
Ano'ng pangalan niya?
Marami na 'kong nakilala, pare-pareho lang kayo.
Iba ako.
Ano'ng pinagkaiba mo, bukod sa pagiging lord?
May lucky gloves ako.
Gawang Savile Row?
Oo.
Pista ng Gutom na Kaluluwa ngayon.
In a week, Araw ng Kaluluwa na.
Doon nag-aalay ang mga tao para sa mga patay.
Kailangan kong umalis dito.
Pati ikaw.
Sa'n ka pupunta?
Wag mo 'kong susundan.
Umaasa ako na hindi ka muna aalis.
Malaki ang mapapanalunan ko.
Pag nanalo ako, di lang utang ko ang babayaran ko.
Pati sa 'yo.
Seryoso ako.
Wag ka nang malungkot.
Pansamantala lang 'to.
At pag nanalo na ako...
di kita kakalimutan.
Pangako 'yan.
Hindi bumibitiw sa salita ang isang lord.
Naubusan na ako ng pagkakataon.
Ituloy mo lang.
Itotodo ko na.
Hindi bumibitiw sa salita ang isang lord.
Hello.
- Hi. - Ako si Lord Doyle.
Ano 'yon?
Freddy na lang ang itawag mo sa 'kin.
Ah, salamat.
First time mo sa Macau?
- Ano? - Unang beses mo dito sa Macau?
Oo.
- Ikaw? - Hindi, nakailang balik na 'ko dito.
Ang saya naman no'n.
Di sa pinangungunahan kita, pero puwede mo bang burahin 'yong picture?
- Ano? - 'Yong kinunan mo sa elevator.
- 'Yong selfie? - Oo, 'yong kasama ako.
Hindi ko naman alam.
Pasensiya na. Mahalaga kasi sa 'kin 'yong privacy ko.
Bakit?
Nagtatago ka ba?
Hindi. Wala naman akong tinatago.
Mahalaga lang talaga sa tunay na high roller na mag-ingat.
- Oo, prinsipyo namin ang pag-iingat. - Talaga ba?
- Oo. - Sige.
Kasi sa totoo lang...
medyo mayabang ka para sa taong nagtatago.
- Di ka pa nagpapakilala. - Ako si Betty.
- Betty? - Grayson.
Sige, Betty Grayson.
Sino ka? Ano'ng gusto mo?
- Alam mo kung ano'ng gusto ko. - Pera?
- Hustisya. - Hustisya?
Sige.
Pautangin mo 'ko ng $500, tapos sa 'yo na 'yong hustisya mo.
Lord Doyle, nakakaaliw ka pala.
Gusto mo ng picture ko? 'Yon ang kapalit.
- Kapalit? - Oo. Bakit hindi?
Pumalpak ka. Nahuli kita. Sinubukan mo pang tumakas.
Pinapawisan ka sa kaba.
Nagsasayang ka lang ng oras
sa pagpapanggap na lonely English tourist sa package tour.
Umaasa kang mauuto mo ako na magpa-picture sa 'yo
para mai-email mo 'yong picture
sa kung anumang pipitsuging private investigator's firm
na nagpadala sa 'yo dito para magawa kung anumang pinunta mo dito.
Malamang para pagbantaan ako.
Pero bawal ang camera sa casino.
Kaya di mo na 'ko makukuhanan, maliban kung babayaran mo 'ko.
Kaya sige na, Betty. Wag ka nang magmagaling. Ibigay mo na.
Gusto ko ng US $500. Ngayon din.
Nasimot na 'yong pera mo, 'no,
Mr. Reilly?
Hoy!
Padaan.
- Puta! - Reilly!
May mga natalo na 'ko sa larong 'to na mas magaling pa sa 'yo.
Akin na 'yong bag ko.
- Nasa'n 'yong phone ko? - Akin na muna 'yong $500.
- Akin na 'yong phone. - Pera muna, tapos picture.
Salamat.
Pa'no 'yong phone ko?
May kasunduan tayo.
Higit pa sa 500 ang picture ko. Maupo ka muna, mag-relax,
at mamangha habang pinapalago ko 'to sa sampung libo.
Panoorin mong mabuti, Betty.
- Tantanan mo na 'ko. - Hindi, may kasunduan tayo.
Katumbas ng US $10,000 itong inaalok ko. Kunin mo na.
Hindi puwede.
Puwede.
Di mo puwedeng tanggihan 'to.
Ito 'yong conservatory na inaasam mo. Makakapagbakasyon ka sa Caribbean.
Bagong kusina. Magagandang damit.
Wala kang balak ibalik 'yong phone ko, 'no?
Di ba mas okay 'to?
Hindi lahat kagaya mo.
Sandali!
Pambihira naman.
Sandali. Oo, nagkamali ako dati.
Sino ba'ng hindi? Pero ang akin lang, sinusubukan kong magsimula ulit. Okay?
Kung anuman ang iniisip mo sa 'kin, di ako kriminal.
Ninakawan mo ng malaking halaga 'yong kliyente namin.
At hindi palusot 'yong may problema ka sa pagsusugal.
Wala akong problema sa pagsusugal. Okay?
Gusto mong mag-dinner at sumayaw?
Alam mo 'yon? Gawa tayo ng kasunduan.
Ano?
Niyayaya kitang sumayaw, Betty.
Ang kapal mo!
- Magsaya ka naman! - Tigilan mo 'ko.
Kunin mo na lang 'yong 500 na utang ko.
Sa 'yo na. Ipapatalo mo lang lahat 'yan sa susunod na round ng baccarat.
Lintik na mga sugarol 'to.
'Tang ina.
Wala ka nang ibubuga?
Wala man akong ibubuga, may bayag naman ako.
Talaga lang, a. Di na magtatagal 'yan.
Nuwebe na naman ang score ni Lola.
Di ka pa rin sinuwerte?
Sige, kailangan...
kailangan ko nang umuwi.
Dao Ming!
Saan ka galing? Saan ka...
Kuwatro ang score ng player.
Otso ang score ng banker.
Talo ang gwai lo.
Mr. Reilly?
Ngayong malinaw na sa 'yo,
isang wealth management firm ang Strick and Garland na naka-base sa UK.
Hindi sila kontento sa pamamahala ng mga pulis,
hinire nila ang firm ko, Hunstworth Investigations,
para hanapin ang isang Mr. Reilly sa pagnanakaw ng £957,000 sterling
mula sa account ng kliyente sa UK.
- Cynthia. - Blithe.
Mas gusto ko 'yong Betty.
Naglaho 'yong bakas mo sa Manila.
Talaga? Ang...
Ang galing naman.
Tama na'ng laro, Mr. Reilly.
Kararating lang nito.
- Ano 'yan? - Alam mo kung ano 'to.
Kopya 'to ng kalalabas lang na death certificate.
Alam mo 'to kasi sa 'yo 'to o 'yon ang sinasabi.
Nakuha 'to sa isang Filipino official sa Manila a few weeks ago kapalit ng pera.
Ah, okay. So, kamukha ko 'yong namatay.
Si Mr...
- Reilly. - Reilly.
Pinayagan ako na alukin ka ng deal.
Ide-deposit 'yong ninakaw mo
sa account ng Strick and Garland sa loob ng 24 oras,
o ipapa-deport kita sa UK para humarap sa mga kaso.
Ipapa-deport mo 'ko?
Nasa 'kin ang picture mo.
Pag kompleto na 'yong background checks,
ipapasa ng London 'yong file mo sa pulis.
Puwera na lang kung susunod ka.
May 24 oras ka pa, Mr. Reilly.
Gusto mo ba 'yang trabaho mo?
Todo-kayod ka tapos wala kang mapapala
kundi pipitsuging sapatos at miserableng pensiyon.
Walang kuwentang buhay, 'no?
Ninakawan mo 'yong kawawang matandang babae.
Hindi, napakayamang matanda, at makasarili at—
Na pinagkatiwalaan ka na i-manage 'yong portfolio niya.
Pasensiya na sa sasabihin ko, Mr. Reilly, pero kriminal ang tingin ko sa 'yo.
Ang malala pa ro'n, isang lalaking hindi na magbabago
dahil sa kayabangan niya.
'Yan talaga ang tingin mo?
'Yong Lord Doyle na pakana mo?
Nakakatawa na lang.
Gasgas na 'yon at pambaguhan.
Doyle?
Ni hindi nga tunog-mayaman 'yon.
Pati 'yon di mo nagawa nang tama.
Meron ka pang hanggang bukas ng tanghali.
Dao Ming?
Dao Ming!
Tulungan mo 'ko.
Lippett!
- Uy, sir! - Padaanin mo ako!
- Lippett! - Sir!
Lippett! Wag n'yo akong hawakan!
- Sir! - Padaanin n'yo ako!
Uminom ka muna. Nag-eeskandalo ka.
Kailangan kong umalis ng Macau.
May bangka papuntang Hong Kong in three hours.
- May oras ka pa para uminom. - May utang kang otso mil.
Wala akong oras makipagtalo. Magbayad ka na.
- Ano'ng nangyari? - Ngayon na!
Oo na.
O, eto.
- Dalawang libo lang 'to. - 'Yan lang pera ko.
- Pa'no mo nabayaran 'yong mga babae? - Inutang ko.
Diyos ko, kumalma ka nga at ililibre kita ng alak.
Kailangan ko lahat.
Sige na. Gusto mong mag-dinner at sumayaw? Gawa tayo ng kasunduan.
Linya ko 'yan, tarantado! Wag mo nga akong gaguhin!
Diyos ko, pare, kumalma ka. Tingnan mo nga ang itsura mo.
Gagaan ang pakiramdam mo pag nakakain ka na at nakainom ng Douro.
Sagot ko na.
Sige na. Last na 'yan.
Sagot ko.
Ano ba'ng problema mo?
May sakit ka ba?
Mahina ka para sa larong 'to, Reilly.
Minaliit mo 'yong kalupitan ng mga English upper class.
Ilang henerasyong pagpatay at intriga ang nasa likod ng magagarang bahay namin.
At mamahaling public school
ang nagpapalakas ng dugo namin sa paghubog sa 'min na maging gago.
Ano'ng sinabi mo?
Ano?
Reilly. Tinawag mo akong Reilly.
Pa'no mo nalaman 'yong pangalan ko?
Ikaw.
Ikaw nagturo sa Huntsworth Investigations kung nasa'n ako, 'no?
Nilaglag mo 'ko.
Kinailangan ko siyang pakalmahin, e.
Binayaran ka? Inalok ka niya ng pera?
Amnestiya.
May baho rin ako na kailangang itago, kaibigan.
Magpasalamat ka na lang na hindi kita bina-blackmail.
May kasabihan sa Chinese.
Manhid sa kahihiyan.
Manhid na 'ko sa kahihiyan, Reilly.
Subukan mo rin.
Ewan ko lang kung para sa 'yo 'yon.
Sa loob mo, isa ka lang mabait na working-class Irish boy
na hindi alam ang pinasok niya.
Ano'ng gagawin mo?
Hindi ko alam.
Puwede bang wag kang mapapadalos-dalos?
Naisip na nating lahat 'yon.
Na magpakamatay.
Kahit ako, maniwala ka man o hindi.
Nabalitaan mo na 'yong tungkol sa sugarol na nagising sa kabilang buhay,
nagising siya sa isang magarang casino,
malamig na champagne, nagkalat ang mga babae,
lagi siyang nananalo, kabi-kabila, sunod-sunod.
Hindi siya natatalo.
Maya-maya, sabi niya sa katabi niyang player,
"Di ko inakalang mapupunta 'ko sa langit."
"Akala ko sa kabila ako mapupunta."
Sabi ng katabi niyang player—
"Ito 'yong kabila."
Ngumiti ka naman.
Mas maraming namamatay sa pagkapanalo kesa sa pagkatalo.
Kinuha mo nga pala 'yong pera ko.
Ikaw na'ng magbayad ng dinner.
Ang susunod na istasyon, Hong Kong harbor. Ito na ang huling istasyon.
Bumaba na ang lahat ng pasahero.
- Excuse me, isa pa ngang buck's fizz. - Sige po.
Cheers.
Kukunin n'yo na 'yong bill, sir?
Isa ngang caviar at blinis, please.
Sige po, sir.
'Tang ina.
- Anong oras na? - Tanghali na po, sir.
Magbabayad na po ba kayo, sir?
Hindi pa.
Isa ngang...
vodka martini with a twist at konting Angostura.
Konting-konti lang.
Kailangan n'yo muna pong magbayad bago kayo umorder ng isa pang drink.
Talaga?
Opo, sir.
E, kung dalhin mo muna 'yong vodka tapos saka ako magbabayad?
- Hindi po puwede, sir, e. - Bakit hindi?
Pasensiya na, sir.
Sige.
Okay ka lang, sir?
- Tumatanggap kayo ng card? - Opo.
Hi.
Ikaw ba talaga 'yan?
Akala ko...
Akala ko hindi na kita makikita ulit, e.
Gawain ba ng lord 'to?
Siguro kung nakalimutan ng lord 'yong wallet niya.
O kung ayaw niyang magbayad sa maliliit na bagay gaya ng bar bills.
- Naiwan ko yata 'yong pera ko sa Macau. - Ano ba naman 'yan?
- Nangyayari sa 'kin 'yon minsan. - Talaga?
Oo, makakalimutin kasi ako.
- Ugali ko 'yon. - Okay.
Ano'ng ginagawa mo dito? Tadhana nga naman, 'no?
Hindi 'to tadhana.
Mainit ka.
Ano'ng masasabi mo kung...
kung sasabihin kong...
inaatake ako sa puso?
Hi.
Uy.
Pa'no 'ko nakarating dito?
Dinala kita dito galing urgent care. Dalawang araw kang walang malay.
Grabe.
Anong araw na?
Huwebes.
- Lintik, kailangan ko nang umalis. - Sa'n ka pupunta?
Babalik ako sa Macau. Dalawang araw na 'kong late.
Kung hindi ako magbabayad, aarestuhin nila ako.
Kung babalik ka ngayon, mamamatay ka.
Ano'ng ibig mong sabihin?
Muntik ka nang mamatay sa sugal. Sinabihan na kita.
Pero di ka nakinig.
Namatay ba 'ko?
Kung di ka pa titigil, matutuluyan ka.
May dry martini ba dito?
Namana ko 'to.
'Yong ano?
'Yong pagsusugal ko.
'Yon at saka pag-inom.
Namana ko 'yon sa ilang henerasyon ng mga lalaki sa pamilya ko.
Namana mo rin ba 'yong yellow gloves sa mga ninuno mo?
Napansin ko na made in China, e, di sa Savile Row.
Ano 'to?
Number mo ba 'to?
Test 'yan.
Anong klaseng test?
Makikita mo.
Tara, talon na!
Laro tayo.
May tig-isa tayong tanong.
At kailangan nating magsabi ng totoo.
'Yong totoo ba?
Ano'ng tinatakasan mo?
Nagnakaw ako ng malaking pera sa mayamang matandang babae.
At...
katotohanan ang tinatakasan ko.
Hindi lang ako adik. Sinungaling at magnanakaw rin ako.
At manloloko.
Ngayon ko lang 'to inamin.
Gusto ko, kahit isang beses lang...
kahit isang beses lang,
na makawala sa kahihiyan.
Okay.
Ako naman.
Bakit mo ako tinutulungan?
Dahil pareho lang tayo.
Sa bayang kinalakihan ko,
malas ang tingin sa mga babae.
Kaya no'ng tumanda na 'ko,
ninakawan ko 'yong mga magulang ko
para matakas ako at magkaro'n ng maayos na buhay.
Pagkaraan ng isang linggo, namatay sa lungkot ang tatay ko.
Nagtrabaho ako nang nagtrabaho,
at araw-araw,
nagtatabi ako ng pera.
Akala ko kung makakaipon ako para mabago 'yong buhay ng nanay ko,
patatawarin niya 'ko.
Pero binalik niya lang 'yong pera.
Alam mo ba 'yong impiyerno ng mga Buddhist?
Naraka.
Ang Kaharian ng mga Gutom na Kaluluwa
ay para sa mga taong gahaman.
Malalaki ang bibig nila at maninipis ang leeg.
Kahit ga'no karami pa ang kainin o inumin nila,
hindi sila masisiyahan.
Tingin mo mapupunta tayo ro'n?
May pag-asa ka pa.
Kakailanganin ng himala para mabago ang katulad ko.
Dao Ming?
Okay.
Nuwebe ang panalo.
- Salamat. - Bye.
Lord Doyle.
- Uy. - Di ka umabot sa deadline, Lord Doyle.
- Pasensiya na. - Apat na araw kang late.
Kinulong ako ng kaibigan ko.
Pasensiya na pero...
Kompleto 'yan. HK $353,000. Sa 'yo na 'yong sukli.
Sige, bilangin mo.
Magpaakyat ka na rin ng champagne.
Pasensiya na sa di-pagkakaintindihan.
Kung gano'n, Dom Pérignon ang ipaakyat mo. 1990.
Ayoko ng champagne.
May pag-asa ka pa.
Alam mo ba 'yong statistical improbability ng makapitong nuwebe nang sunod-sunod?
50-50 pa rin namang kara ang makuha ko pagkatapos ng limang magkakasunod na kara.
Ngayon pa lang nangyari 'yong pitong nuwebe.
Di ko kasalanan kung masuwerte ako.
Hindi 'to suwerte.
At ikinalulungkot kong sabihin na may ebidensiya kami, Lord Doyle.
Pinagbibintangan mo 'kong nandaraya?
Pinanood ng isa sa team ko 'yong surveillance videos mo,
at sinabi niyang meron talaga siyang nakitang figure sa likod mo.
Figure?
Nakita niya raw talaga.
Marami sa kasamahan niya ang naniwala sa kanya.
Ano ba'ng sinasabi mo?
Sabi sa head office, may kasama ka raw na multo.
Multo...
- Ano? - Nangyayari talaga 'to.
Pinapakiusapan kita na wag nang maglaro ulit sa casino.
Gusto kong makita 'yong video.
- Hindi puwede. - May sinasabi kang multo, Alfred.
Mapamahiin ang associates ko, at gano'n din ang staff ko.
Pasensiya na, pero gano'n talaga.
Malinaw ang posisyon ng organisasyon ko.
Hindi ka na tinatanggap dito.
Puwes, sa iba na lang ako maglalaro.
O kahit sa'n sa Macau.
Ano 'yon?
Binigay namin ang pangalan at picture mo sa lahat ng casino sa Macau
at binilinan namin sila na ipaalam sa mga pulis.
Pag gumawa ka ng kalokohan, aarestuhin ka.
Alam natin kung ano 'to.
Di mo matanggap na may nananalo.
Sinusuwerte ka ba, gwai lo?
Manhid ka na ba sa kahihiyan, Reilly?
May pag-asa ka pa.
Alfred, bigyan mo 'ko ng isa pang laro.
Aalukin kita ng HK $8 million para sa isang laro ng baccarat.
Wag mong sabihing tatanggi ka.
Kung matatalo ako, patunay 'yon na walang multo.
Kung mananalo ako, aalis na 'ko sa Macau.
Parehong pabor 'to sa 'yo.
Payagan mo na 'kong maglaro.
Lahat.
Reilly!
Anong kalokohan 'to?
Four days ago mo pa dapat ibinalik 'yong ninakaw mo.
- Cynthia— - Wag mo 'kong tawaging "Cynthia."
Kalat na sa social media 'yong sunod-sunod na panalo mo.
Ilang beses na kitang pinagbigyan. Tatawag na 'ko ng pulis.
3/4 pa lang ng utang ko sa 'yo ang pera ko.
At hindi lang 'yong matanda 'yong ninakawan ko.
Kung tatawag ka ng pulis ngayon, di mo makukuha 'yong kailangan mo.
Okay, basta...
bigyan mo lang ako ng isa pang laro.
At mababayaran na kita. Kayong lahat.
Okay?
Nangako akong magbabayad ako. Hindi bumibitiw sa salita ang isang lord.
Tumigil ka na. Ibigay mo na lang 'yong hawak mo.
Cynthia, makinig ka sa 'kin.
Lumaki tayo sa makulimlim at maulang isla.
Sa mga bahay na kapos sa pangangailangan.
At...
Nagsawa na tayo sa kakakain ng mashed potatoes,
at nabuhay na tayo sa nakayayamot na probinsiya.
Oo, magkaiba tayo ng naging desisyon sa buhay.
Pero 'yong mga desisyong 'yon ang nagdala sa 'tin dito.
Ano'ng pinagsasasabi mo?
May kakayahan tayong...
baguhin ang kapalaran ng isa't isa.
Lasing ka ba?
Sa isang kamay ng baccarat, mananalo ako ng higit pa sa napanalunan ninuman.
Gawin mo ang kahit anong gusto mo sa perang 'yon.
Share sa Strick and Garland? Ikaw ang bahala.
Pero kung ako sa 'yo, pumunta ka sa Manila
at pekein mo ang pagkamatay mo sa murang halaga lang.
Tapos tuparin mo 'yong mga pangarap mo.
Masama kang tao, Mr. Reilly.
- Magkita na lang tayo sa ballroom. - Ano 'yon?
Niyayaya kitang sumayaw,
Betty.
- Eto na 'yong Cristal, sir. - Salamat.
Gusto n'yo ng tabako, Lord Doyle?
Lord Doyle, may lalaki na gustong kumalaban sa 'yo.
Si Prince Lorenzo de Firenze.
Galing pa siyang Monte Carlo. Payag ka ba?
Lord Doyle.
Kamahalan.
Sabi nila, masuwerte ka raw.
Lahat naman sinusuwerte, e.
Aba, malalim pala siya.
Kakayanin ba ng suwerte mo na itaya ang lahat sa isang laro?
'Yon ang balak ko.
Kung gano'n, tatapatan ko ang taya mo.
Dos at nuwebe.
Modulo ten. Ang score na higit sa diyes, babawasan ng diyes.
Uno ang score ni Doyle.
May karapatan siyang kumuha ng isa pang baraha.
Siyete ang score ni Prince Lorenzo de Firenze.
Otso.
Ang total score ay nuwebe.
Si Lord Doyle ang panalo.
Puwede ko bang malaman kung ano'ng plano mo sa pera?
Ipambabayad ko ng utang.
Naniniwala ka ba sa himala?
Naniniwala na 'ko ngayon.
£957,000 sterling sa Hong Kong dollars ng 10:00 a.m. kaninang umagang palitan.
Ano'ng kapalit nito?
Wala.
Wag mo 'kong gaguhin, Reilly.
Naiintindihan mo ba 'ko?
Kung anumang pinaplano mo, kung anumang kalokohan 'to,
kung anumang pambubudol 'to,
wag mo 'kong gaguhin.
May dagdag na 50 mil diyan para sa 'yo. Hindi 'yan suhol.
Regalo ko 'yan.
Matuto kang magsaya.
Reilly?
Bakit?
Akala ko ba isasayaw mo 'ko?
Nagawa mo, Lord Doyle.
Salamat, Kai. Sabi sa 'yo isang malaking panalo lang ang kailangan ko.
Alam ko namang magaling kayo, sir. Ayan na po 'yong limousine n'yo.
Salamat.
Saan tayo, Lord Doyle?
Sa Rainbow Casino tayo.
Ayoko ng tabako.
Kanina pa kita hinihintay, ginoo.
Alam kong di mo kayang tiisin ang huling taya.
- Di ako nagpunta dito para maglaro. - Kalokohan. Nasa casino ka.
Gusto mong tumaya nang pailalim?
Three card six.
Seryoso ka ba?
Oo naman.
Isa sa 100 lang ang tsansa sa three card six. Kung mananalo ako...
Magkakautang ka sa 'kin...
Malalim ang bulsa ko.
Papasok ka ng may limang bag. Lalabas ka ng may 500.
Maupo ka na.
Bigyan mo siya ng malamig na champagne at magandang klaseng tabako.
Tapos na 'ko sa sugal.
Kalokohan.
Habambuhay.
Kung di ka magsusugal, bakit ka nandito?
Nandito ako para kay Dao Ming.
Si Dao Ming? Wala na siya dito.
Saan ko siya mahahanap?
Di mo siya mahahanap.
Patay na siya.
Ano?
Nilunod niya 'yong sarili niya.
Nilunod niya 'yong sarili niya?
No'ng unang gabi ng Gutom na Kaluluwa. Sa tabi ng templo.
Di niya magagawa 'yon.
Imposible 'yon. Magkasama kami. Katabi ko siya magdamag.
Pasensiya na. 'Yon ang totoo.
Binalik na nila lahat ng gamit niya sa China.
Kulang pa nga 'yon na pambayad sa cremation, e.
Uy.
Nakita ko siya. Mag...
Magkasama kami. Mag...
Magkasama kami.
Gusto mo pa bang tumaya nang pailalim?
Lahat na sa isang laro?
Hindi.
Para sa kanya 'tong perang 'to.
Dao Ming!
BATAY SA NOBELA NI LAWRENCE OSBORNE
Nagsalin ng subtitle: Faith Dela Cruz